Sahlenborg

duum|Blick op dat Wadd vör Sahlenborg
duum|Hooghüüs in Sahlenborg
Sahlenborg () is en Oort in de Gemeen Cuxhoben in’n Landkreis Cuxhoben, Neddersassen.

 Geografie 

Sahlenborg liggt op de Geest bi de Noordsee un de Neddersassische Waddensee un in de Cuxhobener Küstenheid. De Wernerwald liggt in’n Süüdoosten.

De Naveröörd sünd Duhnen un Döös in’n Noordoosten, Cuxhoben un Westerwisch in’n Oosten, Süderwisch, Spangen un Holt in’n Süüdoosten un Arensch in’n Süüdwesten.

 Historie 

Toeerst in de Oorkunnen kummt de Sahlenborg, wat en Borg von de Herrn von Lapp wesen is, an’n 19. Juli 1325 vör, as Wolderik Lapp in en Verdrag toseggt, dat he nich mehr gegen Jan von Stotel un Luder von Wersebe angahn will. De Lapps sünd denn aver so üm un bi 1400 na de Borg Ritzbüttel wegtrocken.

1394 warrt de Oort tohoop mit Döös, Stickenbüttel, Duhnen, Steenmarn un Ritzbüttel an Hamborg verköfft.

In’n Eersten Weltkrieg sünd twölv Soldaten ut Sahlenborg fullen oder vermisst, un in’n Tweten 117http://denkmalprojekt.org/2012/sahlenburg_stadt-cuxhaven_wk1_wk2_ns.html.

Sahlenborg hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von’n Kreis Land Hadeln worrn. An’n 1. Juli 1963 is Sahlenborg mit Holt-Spangen to en Samtgemeen tohoopgahn un an’n 1. Juni 1970 is Sahlenborg denn Deel von de Gemeen Cuxhoben worrn.

 Inwahnertall 

 Religion 

Sahlenborg is evangeelsch-luthersch präägt un billt mit de Johannes-Kark en egen Kaspel.

 Wapen 

Dat Wapen wiest baven op blauen Grund en sülvern Meev mit gollen Snavel un Fööt. Ünnen, dor Wellesnidd afdeelt, wiest dat op sülvern Grund en rode Müür.

 Oortsbörgermeesters 
Börgermeesters:
 –1951: Hans Claußen

Oortsbörgermeesters:
 opstunns: Herbert Kihmhttp://www.cuxhaven.de/staticsite/staticsite.php?menuid=43&topmenu=13

 Kultur 

In Sahlenborg gifft dat en Denkmaal för de Fullenen ut de twee Weltkrieg’.

 Weertschop un Infrastruktur 

Sahlenborg is en Utfloogsoort (Stand 1. Januar 2015).Liste aller Ausflugsorte, Neddersassisch Ministerium för Weertschop, Arbeid un Verkehr Dat bedüüdt ünner annern, dat na dat Neddersassische Gesett över de apenen Tieden un de Verkoopstieden von Ladens Ladens ok sünndags apenmaken dröfft.Sitzung des Niedersächsischen Landtages am 23.03.2012 - TOP 37: Antwort von Wirtschaftsminister Jörg Bode auf die mündliche Anfrage der Abgeordneten Frauke Heiligenstadt (SPD)

 Verkehr 

Sahlenborg is över de Kreisstraat 2 in’n Süüdoosten mit Spangen verbunnen un in’n Noordoosten denn wieder över de K 3 mit Cuxhoben un Duhnen. Ans gifft dat noch en lüttjere Straat na Arensch.

De nächste Bahnhoff is in Cuxhoben an de Bahnlien Bremen-Cuxhoben un an de Nedderelvbahn na Hamborg, wat so bi söss Kilometer weg is.

 Scholen 

De Grundschool Sahlenborg is 1951 boot worrn un hett vondaag so üm un bi 150 Schölers.

De Kita Wilhelm-Volkmer-Weg is in'n September 1994 inwieht worrn um warrt von dat DRK bedreven.

 Footnoten 

 Weblenken 

Kategorie:Oort
Kategorie:Landkreis Cuxhoben